Symbol transrodových osôb ako kombinácia symbolov Venuše a Marsu s ďalším „ramenom" pre trans ľudí.
*Transgender Pride* vlajka, ktorú v roku 1999 navrhla americká trans žena Monica Helms. Biela predstavuje transsexuálov, nebinárnych a intersexuálnych ľudí.
**Transrodový človek** je človek, ktorého vzhľad, správanie alebo osobné charakteristiky sú odlišné od stereotypov typického muža alebo typickej ženy. *„Je to pojem používaný vo vzťahu ku každému, koho rodová identita sa nezhoduje so spoločenskými očakávaniami na rodové roly determinované pohlavím, ktoré bolo priznané, pridelené pri narodení"*. Aby sa títo ľudia čo najbližšie priblíži pohlaviu, ako ktoré sa identifikujú, často podstupujú tranzíciu.

Terminológia
------------

Medzi iné názvy patria: **transrodová osoba, transgender človek/osoba, transgender, transčlovek/trans človek, transosoba/trans osoba**, zriedkavo **transgenderový človek, trangenderová osoba**; angl. *transgender(ed) person, transgender, trans person*.

**Transgenderizmus** alebo zriedkavejšie **transgender** je stav alebo situácia bytia transrodovou osobou resp. správanie transrodovej osoby (vo všetkých významoch termínu transrodová osoba). Prídavné meno znie **transrodový, transgender** alebo zriedkavo **transgenderový.**

V angličtine je termín transgender podľa Oxford English Dictionary prvýkrát doložený v roku 1974; v slovenskom národnom korpuse (verzia z júna 2012) je najstarší výskyt slova transgender k roku 2002, výraz transrodový je neologizmus.

Krátke vládne video o trestných činoch z nenávisti voči transsexuálom, so slovenskými titulkami.
Výzor, správanie a/alebo osobnosť transrodového človeka sa odlišuje od stereotypov (spoločenských očakávaní) o tom, akí by mali byť muži a aké by mali byť ženy. Patrí sem každý človek, ktorý si akýmkoľvek spôsobom mení gender (rod).

Pojem transrodový človek zahŕňa okrem iného:

* transsexuálov (pred operáciou, po operácii alebo bez operácie)
* transvestitov
* crossdresserov
* drag queen
* genderqueer
* osoby vnímané adrogýnne, atď.

Referencie
----------

1. ↑   *Základné pojmy používané v súvislosti s LGBT komunitou* [online]. Bratislava: Iniciatíva Inakosť, 2011, [cit. 2020-06-19]. Dostupné online.
2. 1 2  transgender, adj. and n. a transgenderism. In:  *Oxford English Dictionary* [online]. Oxford University Press, [cit. 2020-12-04]. Dostupné online.
3. ↑  transgender. In:  *Cambridge Dictionary* [online]. Cambridge University Press, [cit. 2020-12-04]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Transrodový človek**

Externé odkazy
--------------

* Homo? Hetero? Trans? Čo … ?
* translide.cz – stránka českej komunity „transľudí"

| * z
* d
* u
LGBTQI |
| --- |
| Základné LGBTQI pojmy | 
* lesba
* gej
* bisexualita
* nebinárny rod
* transrodovosť
* queer
* intersexualita

 |
| Sexuálna orientácia | 
* asexualita
* bisexualita
* heterosexualita
* homosexualita
* sexuálna orientácia
* rodová identita

 |
| Rodová identita | 
* cisrodovosť
* gender
* genderqueer
* intersexualita
* nebinárny rod
* transrodovosť

 |
| Ďalšie pojmy | 
* coming out
* deadnaming
* homofóbia
* misgendering
* outing
* rodová ideológia
* tranzícia
* rodovo neutrálny jazyk

 |
| Kultúra | 
* dúhová vlajka
* drag queen/drag king
* pride

 |
| Kategórie | 
* kultúra
* organizácie
* osobnosti
* poďla štátu

 |